امور صارفین، خوراک اور عوامی تقسیم کی وزارت
صارفین کی بہبود کا فنڈ
نئی دہلی، 03: فروری 2021:
مرکزی اشیا اور خدمات کے ٹیکس  کے قانون 1917 کے تحت حکومت نے صارفین کی بہبود کا ایک فنڈ  قائم کیا ہے، جس کا مقصد صارفین کی بہبود کو فروغ دینا اور تحفظ فراہم کرنا ہے۔اس نےصارفین کی بہبود کے فنڈ  کےلئے رہنما خطوط 2019 کے تحت کامیابی کے ساتھ کام انجام دیا اور اس مقصدکو حاصل کیا جس کے لئے اسے تشکیل دیا گیا ہے۔ حکومت نے ان رہنما خطوط پر نظرثانی نہیں کی ہے۔ کووڈ-19 کی مدت کے دوران کے علاوہ ، جس دور میں نقل وحرکت ، افراد کے یکجاہونے اور دیگر سرگرمیوں پر پابندی عائد کردی گئی تھی، سی ڈبلیو ایف کے ذریعہ مالیاتی امداد فراہم کردہ ایجنسیوں نیز ان تنظیموں نے ، ان تمام سرگرمیوں کو انجام دیا جن کے لئے انہیں فنڈز فراہم کئے گئے تھے۔
سرکار نے ملک میں بیداری پیداکرکے اور صارفین کی نقل وحرکت میں استحکام کے ذریعہ صارفین کی بہبود کو فروغ نیز تحفظ فراہم کرانے کی غرض سے مندرجہ ذیل دیگر اقدامات کئے ہیں۔
1-اشاعت ، الیکٹرانک ، آؤٹ ڈور اورمختلف ایجنسیوں ، تنظیموں ، آل انڈیا ریڈیو ،دوردرشن ، نیشنل فلم ترقیاتی کارپوریشن ،آؤٹ ریچ اور مواصلات کی بیورو ، محکمہ ڈاک وغیرہ کے ذریعہ سوشل میڈیا کے توسط سے ’’جاگو گراہک جاگو ‘‘ نامی ملک گیر صارفین بیداری کی مہم شروع کی ۔
2-ملک کے دیہی اور پسماندہ علاقوںمیں رہنے والے صارفین کے مابین بیداری پیداکرنے کی غرض سے مختلف میلوں، تہواروں ،تقریبات میں شراکت ۔
3- علاقائی زبانوں میں بیداری پیدا کرنے کےلئے ریاستوں نیز مرکز کے زیر انتظام علاقوں کو نقدامداد فراہم کرنا۔
4-سماجی میڈیا کے ذریعہ صارفین کی بیداری کے پیغامات کی تشہیر کرنا۔
5-عالمی صارفین کے حقوق کے دن نیز صارفین کے قومی دن کی تقریبات ۔
6- ہندوستانی معیار کی بیورو  کا متحرک دیکھ بھال ایپ۔
7-صارفین کے تحفظ کے قانون 2019  کو 20 جولائی 2020 کو نافذ کیا گیا۔ نئے قانون میں ای –کامرس لین دین کا احاطہ ہوتا ہے۔یہ شکایات کی الیکٹرانک فائلنگ کی اجازت دیتا ہے اور ضابطہ جاتی آسانی کے لئے ویڈیو کانفرنس کے ذریعہ سماعت اور پارٹیوں کا مطالعہ کرنے کے مواقع فراہم کرنے کے علاوہ پریشانیوں میں تخفیف کرتا ہے ۔اس کے تناظر میں مصنوعاتی ذمہ داری کے تصور کو متعارف کرایا گیا ہے ۔جس میں مصنوعات کا مینوفیکچرر ،مصنوعات کی خدمت فراہم کرنے والا اور مصنوعات بیچنے والا کسی بھی طرح کی شکایت اور مینوفیکچرر پر جرمانے عائد کرنے کے لئے کسی بھی طرح کے دعوے کی کارروائی کرسکتا ہے ، جو جھوٹے یا گمراہ کن اشتہار کی وجہ سے کی گئی ہو۔سی پی ایکٹ 2019 کے تحت مرکزی صارفین کے تحفظ کی اتھارٹی کو ایگزیکٹو ایجنسی کے طور پر 24 جولائی 2020 کو تشکیل دیا گیا۔
8- سرکار نے ایک ٹول فری نمبر 4000-11-1800 یا مختص کوڈ 14404 کے ساتھ قومی صارفین کے لئے ایک ہیلپ لائن  قائم کی ہے ، جو صارفین کی شکایتوں کا ازالہ کرے گی۔ مزیدبرآں مختلف خطوں کےصارفین کی ضروریات کو پورا کرنے کے لئے 6 علاقائی صارفین کی ہیلپ لائنز قائم کی گئی ہیں ، جن میں سے ایک ایک احمد آباد ، بنگلورو ، کولکتہ ، جے پور ، گواہاٹی اور پٹنہ میں ہیں۔
9-صارفین کے ساتھ ساتھ مینوفیکچرر کے مابین معیار کاری ، سرٹیفکیٹ فراہم کرنے اور معیار کے بارے میں بیداری کو فروغ دینے کی غرض سے ملک بھر میں بی آئی ایس کےدفاتر کے نیٹ ورک کے ذریعہ صارفین کی بیداری کے پروگرام منعقد کئے جارہے ہیں۔ بی آئی ایس میں ایک مکمل محکمہ ہے ،جس کا نام شکایتوں کےانتظام اور انصرام کا محکمہ ہے، جو کہ نئی دلی کے بی آئی ایس کے صدر دفتر میں معیارات سے متعلق صارفین کی شکایت کی دیکھ ریکھ کے لئے ایک نوڈل محکمے کے طور پر کام کررہا ہے۔ اسٹینڈرڈ مارکس کے بارے میں اشاعت بنیادی طورپر اس کی شاخوں کے نیٹ ورک اور علاقائی دفاتر کے ساتھ ساتھ بی آئی ایس کے ذریعہ ہیڈ کوارٹر ز سے دی جاتی ہے، جن میں آئی ایس آئی مارک ، ہال مارک اور رجسٹریشن مارک شامل ہیں۔
یہ معلومات صارفین امور ،خوراک اور عوامی تقسیم کے مرکزی وزیر مملکت جناب دانوے راؤ صاحب دادادراؤ نے آج لوک سبھا میں ایک تحریری جواب میں فراہم کیں۔